Mladí lekári

**Mladí lekári** je slovenská organizácia zameraná na vzdelávanie zdravotníckych pracovníkov, najmä lekárov, medikov, farmaceutov a sestier. Organizáciu založil lekár Tomáš Havran.  Medzi hlavné aktivity patria odborné newslettre, podcasty, online vzdelávanie a vzdelávacie programy pre zdravotníkov.

## História
Tomáš Havran pôsobil v roku 2012 ako predseda Bratislavského spolku medikov. V roku 2016 spolu s Marekom Karmanom a ďalšími založil občianske združenie Future Medical Leaders Academy, ktorého cieľom bolo rozvíjať líderské zručnosti medikov.

Po stáži v rakúskej nemocnici v roku 2019 sa začal venovať aj témam medicínskeho vzdelávania, najmä didaktike, tvorbe kurikula a rozvoju pedagogických zručností v medicíne.

## Podcast Rozhovory MD
Podcast Rozhovory MD vznikol v roku 2020. Jeho cieľom je priblížiť študentom medicíny a mladým lekárom praktické skúsenosti z klinickej praxe prostredníctvom rozhovorov s odborníkmi z rôznych medicínskych odborov.

## Ďalšie aktivity
V období rokov 2022 – 2024 vznikol projekt MD, ktorého súčasťou bol newsletter Report MD, zameraný na aktuálne dianie v slovenskom a zahraničnom zdravotníctve. Súčasťou projektu boli aj odborné diskusie venované zdravotníckej politike a vzdelávaniu.

## Mladí lekári (značka)
Značka Mladí lekári bola spustená v roku 2024. Organizácia združuje zdravotníckych pracovníkov a rozvíja vzdelávacie aktivity prostredníctvom rôznych formátov, vrátane odborných programov a obsahových platforiem. V naujžšom tíme pracujú okrem Tomáša Havrana Maroš Noge (CEO, Forbes 30pod30 v roku 2026), Juliana Gubišová (Head of Marketing), Dominik Hlaváčik (COO) a Radoslav Heriban (šéfredaktor odborných newslettrov).

### Inkubátor
Inkubátor je vzdelávací program určený pre lekárov a lekárky, zameraný na rozvoj zručností v oblastiach ako zdravotnícky systém, leadership, právo, etika či evidence-based medicine. Program trvá približne 10 mesiacov a jeho súčasťou sú workshopy, prednášky a praktické projekty. 

### Ďalšie programy
Mladí lekári v roku 2026 spustili ďalšie dva programy: Kardio a Ambulant Akcelerátor.

#### Kardio Akcelerátor
Program je zameraný na vzdelávanie mladých kardiológov a internistov. Obsahuje kombináciu online a prezenčných aktivít a venuje sa klinickej praxi a rozhodovaniu v kardiológii.

#### Ambulant Akcelerátor
Program je určený pre ambulantných lekárov a zameriava sa na manažment ambulancie a praktické aspekty poskytovania zdravotnej starostlivosti.

### Odborné newslettre
Organizácia vydáva viaceré odborné newslettre z rôznych medicínskych špecializácií, ktoré prinášajú prehľad noviniek, klinických odporúčaní a praktických informácií pre zdravotníkov. Súčasťou sú aj tematické newslettre zamerané na ambulantný sektor a stomatológiu.

#### Zdroje
Rozhovor s Tomášom Havranom: Heroes, 26. 7. 2020 https://www.heroes.sk/tomas-havran-rozhovor/

Zmiena o Futures Medical Leaders Academy: https://www.fmed.uniba.sk/detail-aktuality/browse/40/back_to_page/aktuality-12/article/future-medical-leaders-academy-unikatny-projekt-studentov-uk/

Denník N – autorská sekcia „Od môjho lekára“: https://dennikn.sk/autor/od-mojho-lekara/

Oficiálna stránka organizácie: www.mladilekari.sk

Osobný archív Tomáša Havrana